**Instructiuni de a completare grilelor ETF pentru evaluatorii independenti**

**Precizari si termene procedurale:**

* În termen de max. 2 zile lucrătoare de la înregistrarea unei CF/ de la comunicarea listei experţilor independenţi de către prestatorul serviciilor de evaluare tehnică şi financiară, prin referat intern vor fi desemnați experții independenti responsabili cu evaluarea ETF a CF, precum și experții SESC care vor primi rolurile de președinte și/sau secretar;
* evaluarea cererilor de finanțare se va realiza in conformitate cu prevederile Ghidului Solicitantului, respectiv în ordinea depunerii proiectelor și nu se va aștepta finalizarea perioadei de depunere în cadrul apelurilor de proiecte
* Evaluatorii vor evalua în acelaşi timp o cerere de finanţare, pentru a evita confuzii şi blocaje în procesul de evaluare.
* evaluarea demarează odată cu semnarea declarațiilor de confidențialitate și imparțialitate și a declarației privind conflictul de interese de către toți membrii comisiei de evaluare, în sistemul informatic MySMIS2021/SMIS2021+;
* evaluarea tehnică și financiară se realizează de către comisiile de evaluare, în conformitate cu criteriile de evaluare tehnică și financiară, în condițiile prevăzute în Ghidul Solicitantului;
* în maximum 5 zile lucrătoare evaluatorii vor analiza cererea de finanţare și anexele aferente acesteia, inclusiv documentația tehnică/ tehnico-economică, pe baza grilelor de verificare atașate ghidului solicitantului aplicabil fiecărui apel; astfel, vor completa grila pentru verificarea PT şi grila ETF;
* evaluatorii vor justifica acordarea punctajelor/ depunctarea, după caz, la fiecare din criteriile/ subcriteriile analizate;
* justificările trebuie să fie clare, succinte, cu referințe precise la CF/documentaţie tehnică analizată;
* fiecare evaluator va verifica criteriile de evaluare specifice competențelor pentru care a fost cooptat în comisia de evaluare;
* după parcurgerea integrală a grilelor, comisia de evaluare poate solicita clarificări, cu respectarea cerințelor și a termenelor menţionate în solicitările de clarificări, cu condiția ca, prin clarificările solicitate, să nu încalce principiul tratamentului egal și nediscriminării; astfel, termenul de răspuns la solicitările de clarificări este de maximul 5 zile lucrătoare, în funcţie de complexitatea solicitării;
* scrisoarea de clarificări  va cuprinde și informațiile referitoare la efectuarea vizitei pe teren, inclusiv documentele necesare;
* vizita pe teren se va realiza în maximum 15 zile lucrătoare de la transmiterea primei solicitări de clarificări;
* la vizita pe teren vor participa secretarul sau președintele și evaluatorul tehnic, rolul acestuia la vizita fiind strict administrativ si de asigurare a logisticii;
* vizita pe teren se va desfășura la locul de implementare propus în cererea de finanțare, cu scopul de a confrunta informațiile prezentate în cererea de finanțare și anexele acesteia (documente de proprietate, documentații tehnico-economice, etc.) cu realitatea în teren şi va dura 1 zi lucrătoare.
* verificarea răspunsului la solicitarea de clarificări se va realiza în maximum 5 zile lucrătoare calculate din ziua lucrătoare imediat următoare transmiterii răspunsului;
* rezultatele evaluării tehnice și financiare se comunică electronic solicitantului/ liderului de parteneriat, prin intermediul sistemului informatic MySMIS2021/SMIS2021+, indicându-se punctajul obținut și justificarea acordării respectivului punctaj, pentru fiecare criteriu în parte;
* grilele de evaluare tehnică și financiară se completează și se generează în sistemul informatic MySMIS2021/SMIS2021+;
* evaluatorul tehnic va încărca în sistem inclusiv grila de verificare PT;
* în cazul în care președintele comisiei de evaluare constată o variație de, cel puțin, 30% între punctajele acordate de experții desemnați pentru evaluare inițială, pentru același subcriteriu/ criteriu din cuprinsul grilei de evaluare, intervine medierea care va fi realizată de către șeful SESC prin confruntarea opiniilor/punctajelor membrilor comisiei;
* în situaţii excepţionale, în care șeful SESC nu reuşeşte medierea în vederea obţinerii consensului, șeful SESC poate propune reevaluarea CF de către un alt evaluator pentru verificarea criteriului/ criteriilor din grilă pentru care nu s-a obţinut consensul.

**IMPORTANT!!!**

**Criteriile/aspectele relevante avute în vedere pentru a asigura cel mai bun raport între cuantumul sprijinului, activitățile desfașurate și îndeplinirea obiectivelor specifice sunt cele referitoare la contribuția operațiunii la realizarea obiectivelor specifice aferente priorităților programului, corelarea bugetului cu activitățile, obiectivele propuse prin proiect, precum și calitatea documentației tehnice.**

**Aceste aspecte trebuie verificate în etapa de evaluare tehnico-financiară de către evaluatorii independeţi, iar aceştia vor face menţiuni cu privire la aceste aspecte în grila de evaluare la secţiunea “Observaţii”.**

**PUNCTAREA GRILELOR**

**Criteriul 1- Contribuţia proiectului la realizarea Obiectivului Specific 4.2 aferent Priorității 5 din Programul Regional Sud-Muntenia 2021-2027 (punctaj cumulativ)**

**Atentie!! Subcriteriile aferente criteriului 1 nu se aplica tuturor solicitatilor (daca infrastructura obiect al proiectului este unitate scolara sau daca infrastructura este centru de excelență/palatal elevilor/clubul elevilor), solicitantul puncteaza doar criteriul ce i se aplica, in caz contrar va bifa “nu se aplica”**

**1.Subcriteriul Numărul locurilor oferite de unitatea de învățământ sau centrul de excelență, palatele elevilor, cluburile elevilor (se alege una din ipoteze)**

**Subcriteriul este aplicabil pentru ambele tipuri de infrastructuri educaţionale: Unitate școlara sau Centrul de excelență/Clubul Elevilor/Palatul Elevilor.**

**Subcriteriul este definit ca numărul locurilor oferite de unitatea de învăţământ sau centre de excelență, palatele elevilor, Cluburile elevilor la care se adaugă (dacă este cazul) inclusiv numărul numărul de noi locuri create prin realizarea proiectului. În cazul unei contrucții noi sau al unei extinderi, se va acorda punctaj pentru capacitatea nou înființată a unității de învățământ urmând regula de mai sus.**

**Se vor verifica informațiile prevăzute în cererea de finanțare si documentele transmise de solicitanti, iar punctajul se va acorda în baza informațiilor obținute din baza de date Sistemul Informatic Integrat al Învățământului din România (SIIIR) sau INS. În condiţiile în care datele necesare lipsesc sau nu sunt actualizate în SIIIR sau INS, solicitantii pot utiliza si alte surse de date pentru demonstrarea informaţiilor, cum ar fi corespondenţă, inclusiv electronică, de la Ministerul Educaţiei, Inspectorate Şcolare, Unitățile de învățământ.**

**2.Subcriteriul** Ponderea cadrelor didactice calificate angajate/care predau în unităţile de învăţământ sau Centrul de excelență/Clubul Elevilor/Palatul Elevilor (se alege una din ipoteze: a / b/ c )

**Subcriteriul este aplicabil pentru ambele tipuri de infrastructuri educaţionale: Unitate școlara sau Centrul de excelență/Clubul Elevilor/Palatul Elevilor.**

Cadrele didactice calificate angajate în unităţile de învăţământ sunt considerate cadrele didactice care au promovat examenul de definitivat. Cadrele didactice calificate care predau in Centrul de excelență/Clubul Elevilor/Palatul Elevilorsunt considerate cadrele didactice care au promovat examenul de definitivat si predau la cursurile organizate de catre Centrul de excelență/Clubul Elevilor/Palatul Elevilor.

Pentru unitățile de învățământ sau Centrul de excelență/ Clubul Elevilor/ Palatul Elevilor nou infiintate se calculează raportul procentual dintre numărul cadrelor didactice fără pregătire și numărul total de cadre didactice ale unității de învățământ sau Centrul de excelență/Clubul Elevilor/Palatul Elevilor la care va fi arondată/la nivel de UAT (după caz).

Se vor verifica informațiile prevăzute în cererea de finanțare si documentele transmise de solicitanti, iar punctajul se va acorda în baza informațiilor obținute din baza de date Sistemul Informatic Integrat al Învățământului din România (SIIIR) sau INS. În condiţiile în care datele necesare lipsesc sau nu sunt actualizate în SIIIR sau INS, solicitantii pot utiliza si alte surse de date pentru demonstrarea informaţiilor, cum ar fi corespondenţă, inclusiv electronică, de la Ministerul Educaţiei, Inspectorate Şcolare, Unitățile de învățământ.

**3.Subcriteriul** Rata de absolvire (se alege una din ipoteze: a / b/ c )

**Subcriteriul este aplicabil pentru ambele tipuri de infrastructuri educaţionale: Unitate școlara sau Centrul de excelență/Clubul Elevilor/Palatul Elevilor.**

Acest subcriteriu pentru **infrastructura educationala publica** este definit ca proporția elevilor înscriși în clasa finală a ciclului primar, gimnazial sau liceal (dupa caz) care au promovat. Pentru unitățile de învățământ nou infiintate se calculează raportul procentual dintre numărul de elevi înscriși în clasa terminală a ciclului de învățământ și numărul de elevi promovați la finalul ciclului de învățământ ai unității de învățământ la care va fi arondată/la nivel de UAT (după caz).

Acest subcriteriu pentru **unități de educație extrașcolară** este definit ca proporția elevilor înscriși în Centrul de excelență/Clubul Elevilor/Palatul Elevilor care au finalizat. Pentru Centrele de excelență/Cluburile Elevilor/Palatele Elevilor nou infiintate, se calculează raportul procentual dintre numărul de elevi înscriși în Centru/Club/Palat la nivel de UAT și numărul de elevi ce au finalizat cursurile Centrului/Clubului/Palatului la nivel de UAT (după caz).

Se vor verifica informațiile prevăzute în cererea de finanțare si documentele transmise de solicitanti, iar punctajul se va acorda în baza informațiilor obținute din baza de date Sistemul Informatic Integrat al Învățământului din România (SIIIR) sau INS. În condiţiile în care datele necesare lipsesc sau nu sunt actualizate în SIIIR sau INS, solicitantii pot utiliza si alte surse de date pentru demonstrarea informaţiilor, cum ar fi corespondenţă, inclusiv electronică, de la Ministerul Educaţiei, INS, Inspectorate Şcolare, Unitățile de învățământ.

**4.Subcriteriul** Elevi înscriși la Evaluarea Națională/BAC (se alege una din ipoteze: a sau b sau c **sau “nu se aplica”**)

Subcriteriul **este aplicabil  exclusiv unitatilor de învățământ, iar solicitantii de tip** **Centre de excelență, Palatele elevilor, Cluburile elevilor, vor bifa la acest criteriu “nu se aplica”.**

Acest subcriteriu este definit ca raportul procentual dintre numărul elevilor înscriși la evaluarea națională/BAC și numărul numarul elevilor ce au promovat evaluarea națională/BAC din unitatea de învățământ. Pentru unitățile de învățământ nou infiintate se calculează raportul procentual dintre numărul elevilor înscriși la evaluarea națională/BAC și numărul numarul elevilor ce au promovat evaluarea națională/BAC din unitatea de învățământ la care va fi arondată/la nivel de UAT (după caz).

Se vor verifica informațiile prevăzute în cererea de finanțare si documentele transmise de solicitanti, iar punctajul se va acorda în baza informațiilor obținute din baza de date Sistemul Informatic Integrat al Învățământului din România (SIIIR) si INS. În condiţiile în care datele necesare lipsesc sau nu sunt actualizate în SIIIR si INS, solicitantii pot utiliza si alte surse de date pentru demonstrarea informaţiilor, cum ar fi corespondenţă, inclusiv electronică, de la INS, Ministerul Educaţiei, Inspectorate Şcolare, Unitățile de învățământ.

**5.Subcriteriul** **Numărul de cursuri oferite de Centrul de excelență/Clubul Elevilor/Palatul Elevilor**(se alege una din ipoteze: a sau b sau c **sau “nu se aplica”**)

Subcriteriul **este aplicabil  exclusiv solicitantilor de tip** **Centre de excelență, Palatele elevilor, Cluburile elevilor , iar solicitantii de tip unitati de învățământ vor bifa la acest criteriu “nu se aplica”.**

Subcriteriul este definit ca numărul cursurilor oferite de Centrul de excelență/Clubul Elevilor/Palatul Elevilor, la care se adaugă (dacă este cazul) inclusiv numărul numărul de noi locuri create prin realizarea proiectului.

Pentru Centrele de excelență/Cluburile Elevilor/Palatele Elevilor nou infiintate se punctează numărul de cursuri ce vor fi oferite prin realizarea proiectului.

Se vor verifica informațiile prevăzute în cererea de finanțare si documentele transmise de solicitanti, iar punctajul se va acorda în baza informațiilor obținute din baza de date Sistemul Informatic Integrat al Învățământului din România (SIIIR) sau INS. În condiţiile în care datele necesare lipsesc sau nu sunt actualizate în SIIIR, solicitantii pot utiliza si alte surse de date pentru demonstrarea informaţiilor, cum ar fi corespondenţă, inclusiv electronică, de la INS, Ministerul Educaţiei, Inspectorate Şcolare, Unitățile de învățământ.

**6. Subcriteriul** Apartenența unității școlare sau Centrului de excelență/Clubului Elevilor/Palatul Elevilorde o localitate marginalizată (se alege una din optiuni a sau b sau c)

**Subcriteriul este aplicabil pentru ambele tipuri de infrastructuri educaţionale: Unitate școlara sau Centrul de excelență/Clubul Elevilor/Palatul Elevilor.**

Se va puncta dacă infrastructura care se regasește într-o localitate marginalizată (conform Atlasului zonelor urbane marginalizate și Atlasului zonelor rurale marginalizate și al dezvoltării umane locale din România).

**Se verifică: Atlasul Zonelor Rurale Marginalizate** [**https://documents1.worldbank.org/curated/en/237481467118655863/pdf/106653-ROMANIAN-PUBLIC-PI-6-Atlas-Iunie2016.pdf**](https://documents1.worldbank.org/curated/en/237481467118655863/pdf/106653-ROMANIAN-PUBLIC-PI-6-Atlas-Iunie2016.pdf)

**Se verifică:Atlasul Zonelor Urbane Marginalizate** [**https://documents1.worldbank.org/curated/en/857001468293738087/pdf/882420WP0P1430085232B00OUO0900Atlas.pdf**](https://documents1.worldbank.org/curated/en/857001468293738087/pdf/882420WP0P1430085232B00OUO0900Atlas.pdf)

Dacă infrastructura nu se regasește într-o localitate marginalizată se vor acorda zero puncte

**7.Subcriteriul Activități extracurriculare (se alege una din ipoteze: a sau b sau c sau “nu se aplica”)**

Subcriteriul **este aplicabil  exclusiv unitatilor de învățământ, iar solicitantii de tip** **Centre de excelență, Palatele elevilor, Cluburile elevilor, vor bifa la acest criteriu “nu se aplica”.**

Se puncteaza daca cererea de finanţare vizează asigurarea facilităților necesare, spaţii dotări pentru programele de sprijin/remediere sau de tip ”Școala după școală”, precum și programelor de tipul „A doua șansă” sau în unitatea de infrastructură educaţională se desfăşoară deja aceste programe.

Dacă infrastructura nu asigura facilitate se vor acorda zero puncte.

Se vor verifica informațiile prevăzute în cererea de finanțare si documentele transmise de solicitanti, iar punctajul se va acorda în baza informațiilor obținute din baza de date Sistemul Informatic Integrat al Învățământului din România (SIIIR). În condiţiile în care datele necesare lipsesc sau nu sunt actualizate în SIIIR, solicitantii pot utiliza si alte surse de date pentru demonstrarea informaţiilor, cum ar fi corespondenţă, inclusiv electronică, de la Ministerul Educaţiei, Inspectorate Şcolare, Unitățile de învățământ.

**8.Subcriteriul Contribuția proiectului la reducerea decalajului urban-rural (se alege una din ipoteze: a sau b sau c)**

**Subcriteriul este aplicabil pentru ambele tipuri de infrastructuri educaţionale: Unitate școlara sau Centrul de excelență/Clubul Elevilor/Palatul Elevilor.**

Daca infrastructura care se regasește într-o localitate din mediul rural se va acorda punctaj, daca infrastructura se regaseste in mediul urban se va puncta cu zero.

Se vor verifica informațiile prevăzute în cererea de finanțare si se va puncta în baza documentelor transmise de solicitanti cu datele obtinute de la INS.

**Criteriul 2- Calitatea și maturitatea proiectului (punctaj cumulativ)**

**Subcriteriul 2.1** **Gradul de pregătire/ maturitate a proiectului (a diferitelor faze ale proiectului) (se alege una din ipoteze: a sau b)**

* Se va verifica daca solicitantul a transmis contractul de execuție lucrări ce poate dovedi maturitatea proiectului

**Subcriteriul 2.2 Calitatea documentaţiei (punctaj cumulativ)** (**se pot alege mai multe ipoteze sau “nu se aplica”)**

* Se va verifica: Formularul cererii de finanțare, Documentația tehnico-economică, Declaratia Unica, Autorizaţia de construire, emisă pentru realizarea investiției, în termen de valabilitate, dacă nu este emis ordinul de începere al lucrărilor.
* Se verifică cerintele fiecarui subcriteriu inclusiv:

-dacă documentațiile de urbanism sunt emise pentru investiția propusă așa cum este ea descrisă în cererea de finanțare și documentația tehnico-economică;

-dacă informațiile sunt corect completate în secțiunea Localizare proiect din CF in corelare cu AC si documentația tehnico-economică

* Se va ține cont de observațiile formulate în Anexa - grila de verificare a PT.

**Subcriteriul 2.3 Calitatea proiectului: Corelarea bugetului proiectului cu activitățile și obiectivele acestuia, precum și cu documentația tehnico-economica și soluția tehnică inovatoare și studiile anexate documentației tehnico-economice (punctaj cumulativ)**

* Se va verifica:

-Formularul cererii de finanțare

-Devizul general

-Lista de echipamente și/sau lucrări cu încadrarea acestora pe categorii de cheltuieli eligibile /ne-eligibile

-Nota de fundamentare a costurilor proiectului propus, însoțită de documente justificative

-Dacă prin proiect se achiziționează teren necesar implementării investiției propuse, se va atașa raportul expertului ANEVAR privind valoarea terenului achiziționat

* Se verifică cerintele fiecarui subcriteriu inclusiv: incadrarea cheltuielilor, pragurile cheltuielilor, corelarea intre documentele de mai sus, corectitudinea estimarii costurilor.

**Criteriul 3 Respectarea principiilor privind dezvoltarea durabilă, egalitatea de şanse, de gen, nediscriminarea, accesibilitatea (punctaj cumulativ)**

**Subcriteriul 3.1** **Egalitate de şanse, de gen, nediscriminare, accesibilitate, desegregare (punctaj cumulativ)**

**Subcriteriul 3.2** **Dezvoltarea durabilă (punctaj cumulativ)**

* Documente verificate:

• Formularul cererii de finanțare

• Declaraţia Unică

• Declaraţia DNSH

• Documentația tehnico – economică

* Se verifică: dacă proiectul respectă legislația națională și comunitară în domeniile egalității de șanse, de gen, nediscriminare, accesibilitate, dezvoltare durabilă.
* Evaluatorii vor avea în vedere:

• legislația aplicabilă în domeniul egalității de șanse, de gen, nediscriminare, accesibilitate, dezvoltare durabilă;

•daca documentația privind imunizarea la schimbările climatice respecta metodologia de întocmire anexată ghidului, daca este asumata de catre reprezentantul legal cât și de expertul cu competențe specifice în domeniul mediului care a întocmit documentația si daca concluziile documentației se regasesc în documentația tehnico-economică și în cererea de finanțare

**Criteriul 4 Contribuția proiectului la neutralitatea climatică (se va alega una din ipoteze 4.1 sau 4.2 sau 4.3)**

* Se vor puncta contribuțiile care depășesc cerințele minime legale, respectiv care au o contribuție suplimentară față de minimul impus de legislație.
* Se verifică:

• Formularul cererii de finanțare

• Documentația de imunizare,

•Documentația tehnico-economică PT

* Se verifică: procentul reducerii emisiilor de echivalent CO2 în aria de studiu a proiectului, fără a genera o creștere a acestor emisii în afara ariei de studio

**Criteriul 5** **Contribuția proiectului la reziliența în fața schimbărilor climatice (se va alege una din ipoteze 5.1 sau 5.2 sau 5.3)**

* Proiectele care primesc la subcriteriul 5.3 zero puncte, respectiv care prezintă capacitate scăzută de adaptare în fața schimbărilor climatice vor, fi respinse de la finanțare.
* Se vor puncta contribuțiile care depășesc cerințele minime legale, respectiv care au o contribuție suplimentară față de minimul impus de legislație.
* Documente verificate:

• Formularul cererii de finanțare

• Documentația de imunizare

•Documentația tehnico-economică PT

* Se verifică: capacitatea de adaptare a proiectului în fața schimbărilor climatice

**Criteriul 6** **Complementaritatea cu alte investiții (punctaj cumulativ)**

Se verifică:

* Formularul cererii de finanțare
* Daca proiectul este complementar cu alte investiții
* Daca proiectul propune realizarea de activități de cooperare la nivel interregional, transfrontalier, internațional și intersectorial cu alte regiuni din EU, activități ce pot contribui la activ la atingerera Planului de Acțiune SUERD, prin contribuția adusă AP 9 – Oameni și abilități, în special Acțiunea 5 ce vizează consolidarea educației și formării profesionale, mai ales a învățării la locul de muncă sub toate formele sale și Acțiunea 8 ce vizează educația inclusivă - reducerea abandonului școlar timpuriu și îmbunătățirea accesului la educație de calitate și favorabilă incluziunii, inclusiv al grupurilor defavorizate.

**Criteriul 7** **Capacitatea financiară și operațională a solicitantului (punctaj cumulativ)**

**Subcriteriul 7.1** Gradul total de îndatorare al solicitantului (se alege una din ipoteze: a sau b sau c)

Se verifică:

* Formularul cererii de finanțare
* Situațiile financiare

**Subcriteriul 7.2** Gradul de autofinanţare din veniturile proprii (se alege una din ipoteze: a sau b sau c sau d)

Se verifică:

* Formularul cererii de finanțare
* Situațiile financiare

**Subcriteriul 7.3** Capacitate operaţională (se alege una din ipoteze: a sau b sau “niciuna din optiuni nu este aplicabila” caz in care se puncteaza cu zero)

Se verifică:

* Formularul cererii de finanțare
* Capacitatea operationala a solicitantului, respectiv daca exista:

-o strategie pentru monitorizarea implementării și post-implementării proiectului, daca există

-o clară repartizare a sarcinilor în acest sens,

-proceduri și un calendar al activităților de monitorizare.

-proceduri de verificare/ supervizare a activității echipei de proiect.

**Criteriul 8** **Concordanţa cu documentele strategice relevante. Relevanţa proiectului faţă de strategiile enunţate în Ghidul Solicitantului.**

Se verifică:

* Formularul cererii de finanțare
* Extrase din documente strategice relevante
* Se verifică relevanţa proiectului faţă de strategiile enunţate în Ghidul Solicitantului.